കോണ്ഗ്രസ് നേതാക്കള് ആത്മപരിശോധന നടത്തണം: ജോസ് വള്ളൂര് മാള: ആനുകൂല്യങ്ങള് നല്കിയതുകൊണ്ട് മാത്രമാണോ പിണറായി സര്ക്കാര് വീണ്ടും അധികാരത്തില് വന്നതെന്ന് കോണ്ഗ്രസ് നേതാക്കള് നെഞ്ചില് കൈവച്ച് ആത്മപരിശോധന നടത്തണമെന്ന് ഡി.സി.സി പ്രസിഡന്റ് ജോസ് വള്ളൂര്. ആനുകൂല്യങ്ങള് നല്കിയത് മാത്രമാണെങ്കില് എല്ലാ മണ്ഡലങ്ങളിലും പരാജയപ്പെടുമായിരുന്നുവെന്നും അദ്ദേഹം പറഞ്ഞു. മാള ബ്ലോക്ക് കോണ്ഗ്രസ് കണ്വെന്ഷന് ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം. സംഘടനാ ശക്തിയുണ്ടാക്കുന്ന നേതൃത്വത്തെ വളര്ത്തിയെടുക്കണം. യൂണിറ്റ് കമ്മിറ്റികള് ശക്തമാക്കാനുള്ള ഇടപെടലുകള് ഉണ്ടാകണം. മാള ബ്ലോക്ക് കോണ്ഗ്രസ് പ്രസിഡന്റ് പി.ഡി ജോസ് അദ്ധ്യക്ഷനായി. ബെന്നി ബെഹ്നാന് എം.പി, കെ.പി.സി.സി ജനറല് സെക്രട്ടറി ടി.യു രാധാകൃഷ്ണന്, യൂത്ത് കോണ്ഗ്രസ് ജില്ലാ പ്രസിഡന്റ് ഒ.ജെ ജനീഷ്, സി.എസ് ശ്രീനിവാസന്, ഡി.സി.സി ജനറല് സെക്രട്ടറിമാരായ വി.എ അബ്ദുള് കരീം, എ.എ അഷറഫ്, ടി.എം നാസര്, വി.എം മുഹിയുദ്ദീന്, പ്രൊഫ. കെ.കെ രവി, ബ്ലോക്ക് നേതാക്കളായ കെ.കെ രവി നമ്ബൂതിരി, അഡ്വ. നിര്മ്മല് സി. പാത്താടന് തുടങ്ങിയവര് സംസാരിച്ചു.